Күктәрҙен һәр ишеге һайын бер фәрештә тора. Беренсе ишектә тороусы фәрештә Мөхәммәд ғәләйһис-сәләм өммәтенең был кистә рөҡуғтә булыусыға һөйөнөс — тип ҡысҡыра. Икенсе ишектәге фәрештә, был кистәге сәждә ҡылыусыға һөйөнөс — тип ҡысҡыра. Өсөнсө ишектәге фәрештә, был кистәге зекер итеүсегә һөйөнөс –тип ҡысҡыра. Дүртенсе ишектә тороусы фәрештә, был кистә Раббыһына доға ҡылыусыға һөйөнөс, бишенсе ишектәге фәрештә был кистә Аллаһ Тәғәләнән ҡурҡып илаған кешегә һөйөнөс — тип ҡысҡыра. Алтынсы ишектәге фәрештә, был кистә изге ғәмәл ҡылыусыға, етенсе ишектәге фәрештә ошо кистә Ҡөрйән уҡыусыға һөйөнөс” — тип ҡысҡыра.